AP: โบรกฯชี้กำไรปี 60 โตโดดเด่นแนะนำซื้อราคาเป้าหมาย 8.00 บาท
AP มีแผนเปิดตัวโครงการใหม่ในปีนี้ 33,070 ลบ.เพิ่มขึ้น 15% (57.4% เป็นคอนโดมิเนียม) ซึ่งหากรวมกับโครงการ 89 โครงการ 45,553 ลบ.ที่พร้อมขายยกมาปีนี้ ถือว่า AP มีโครงการพร้อมขายมากกว่าเป้าหมายถึง 247% แม้ว่าเราจะคาดการณ์กำไรปีนี้เติบโตไม่มาก แต่เราเห็นถึงการเติบโตที่โดดเด่นในปี 2560 หลังโครงการจำนวนมากที่พัฒนาร่วมกับมิตซูบิชิโอนกรรมสิทธิ์ เราคงคำแนะนำ ซื้อ ที่มูลค่าพื้นฐาน 8.00 บาท
14 ม.ค. 2559

บล.กสิกรไทย ระบุในบทวิเคราะห์วันนี้ (14 ม.ค.) ว่า บริษัท เอพี (ไทยแลนด์) จำกัด (มหาชน) หรือ AP ประกาศยอดขายปี 2558 ที่ 28,185 ลบ.เพิ่มขึ้น 24.3% เทียบช่วงเดียวกันของปีก่อน แม้ว่าจะต่ำกว่าที่เราคาดที่ 29,408 ลบ.แต่ส่วนต่างเกิดจากคอนโดมิเนียมในส่วน JV ที่ขายต่ำกว่าคาด ซึ่งหากพิจารณาว่าส่วนต่างนี้จะขายได้ในปี 2559 และไปรวมกับประมาณการยอดขายของเราในปี 2559 ที่ 29,763 ลบ.จะทำให้ยอดขายปี 2559 ของเราปรับเพิ่มขึ้นไปที่ประมาณ 31,000 ลบ.ซึ่งเป็นระดับเดียวกับเป้าหมายปีนี้ของ AP
 ทั้งนี้ AP มีแผนเปิดตัวโครงการใหม่ในปีนี้ 33,070 ลบ.เพิ่มขึ้น 15% (57.4% เป็นคอนโดมิเนียม) ซึ่งหากรวมกับโครงการ 89 โครงการ 45,553 ลบ.ที่พร้อมขายยกมาปีนี้ ถือว่า AP มีโครงการพร้อมขายมากกว่าเป้าหมายถึง 247% แม้ว่าเราจะคาดการณ์กำไรปีนี้เติบโตไม่มาก แต่เราเห็นถึงการเติบโตที่โดดเด่นในปี 2560 หลังโครงการจำนวนมากที่พัฒนาร่วมกับมิตซูบิชิโอนกรรมสิทธิ์ เราคงคำแนะนำ ซื้อ ที่มูลค่าพื้นฐาน 8.00 บาท 